Otázky a obavy o používaní krému Avene s retinálom
Dobrý deň som v 24tt a žiaľ som sa teraz dozvedela že používam krém avene nočný aj denný (občas) a je s obsahom retinalu . Už je v koši . Chcela by som sa spýtať aké množstvo obsahuje a čo sa mohli stať ? Veľmi ma to mrzí . Ďakujem za odpoved .
Dobrý deň,
ďakujeme za Vašu otázku.
Výrobca pri kozmetike Avene neuvádza koncentráciu účinných zložiek, preto je potrebné sa o nej informovať priamo u neho. Bezpečnosť lokálnych retinoidov (v porovnaní so systémovo pôsobiacimi) nie je v prípade tehotenstva dostatočne preskúmaná. Pri lokálnej aplikácii kozmetiky je však absorpcia účinnej látky natoľko nízka, že sa ani v prípade neplánovaného tehotenstva riziko pre plod nepredpokladá. Vzhľadom na dlhodobejšiu aplikáciu je však potrebné o používaní tejto kozmetiky informovať ošetrujúceho gynekológa.
Prajem pevné zdravie.
S pozdravom
PharmDr. Veronika Kiabová